SUTHA บวกกว่า 2% หลัง “ซีอี ไลม์ (ประเทศไทย)” เข้าเทคฯ
SUTHA บวกกว่า 2% หลัง "ซีอี ไลม์ (ประเทศไทย)" เข้าเทคฯ ล่าสุด ณ เวลา 10.35 น. ราคาอยู่ที่ 6.55 บาท บวก 0.15 บาท หรือ 2.34% สูงสุดที่ 6.70 บาท ต่ำสุดที่ 6.45 บาท มูลค่าซื้อขายที่ 83.05 ล้านบาท
30 ก.ย. 2559

ผู้สื่อข่าวรายงานว่า ราคาหุ้นบริษัท บริษัทสุธากัญจน์ จำกัด (มหาชน) หรือ SUTHA ล่าสุด ณ เวลา 10.35 น. ราคาอยู่ที่ 6.55 บาท บวก 0.15 บาท หรือ 2.34% สูงสุดที่ 6.70 บาท ต่ำสุดที่ 6.45 บาท มูลค่าซื้อขายที่ 83.05 ล้านบาท ขณะที่ดัชนีตลาดหุ้นไทยโดยรวมลบ 0.25%

โดยราคาหุ้น SUTHA ปรับตัวขึ้นแรงหลังจากกลุ่มผู้ถือหุ้นใหญ่ขายหุ้น 45% ให้บริษัท ซีอี ไลม์ (ประเทศไทย) จำกัด 
อนึ่งวานนี้ (29 ก.ย.) บริษัทได้เปิดเผยต่อตลาดหลักทรัพย์แห่งประเทศไทยว่ามีการเปลี่ยนแปลงโครงสร้างผู้ถือหุ้นของบริษัท โดย นายเกียรติกุล มนต์เสรีนุสรณ์ และนายกิติเมธี มนต์เสรีนุสรณ์ ซึ่งเป็นกลุ่มผู้ถือหุ้นรายใหญ่ของบริษัท ได้ขายหุ้นจำนวน 135 ล้านหุ้น หรือ 45% ให้แก่บริษัท ซีอี ไลม์ (ประเทศไทย) จำกัด ในราคาหุ้นละ 6.50 บาท ซึ่งส่งผลให้บริษัทซีอี ไลม์ จำกัด ขึ้นเป็นผู้ถือหุ้นใหญ่อันดับ 1 และต้องทำคำเสนอซื้อหุ้นทั้งหมดของบริษัทต่อไป